**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O SUBVENCIONIRANJU DIJAŠKIH VOZOVNIC ZA ŠOLSKO LETO 2016/2017**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo in 88/15)

*PREDLAGATELJ:*

Župan

*OBRAZLOŽITEV:*

Občina Renče-Vogrsko je do sedaj skladno Zakonom o spremembah in dopolnitvah zakona o prevozih v cestnem prometu, ki je začel veljati konec julija 2012, subvencionirala nakupe dijaških vozovnic skladno s Pravilnikom o izvajanju subvencioniranega prevoza.

Ker pristojno Ministrstvo še ni javno objavilo podatkov o subvencioniranju dijaških vozovnic, (lani jih je objavilo 12. 8.), nismo mogli pripraviti gradiva za prejšnjo redno sejo občinskega sveta, saj nismo mogli razpolagati s podatki o načinu in obsegu subvencioniranja teh vozovnic.

Na podlagi obvestila za preteklo in predpreteklo šolsko leto znašajo cene subvencioniranih vozovnic še vedno enako kot v prejšnjem šolskem letu, torej znaša cena mesečne vozovnice glede na 1. razred oddaljenosti (od najmanj 5 km do vključno 60 km v eno smer) 25 EUR, petmesečne 112,50 EUR in letne 200,00 EUR. Cene so iste kot za predpreteklo leto.

Občina Renče-Vogrsko že vsa leta subvencionira ceno dijaških vozovnic. V šolskem letu 2015/2016 je subvencionirala dijaške vozovnice v višini 40 % od predhodno s strani države subvencionirane cene dijaške vozovnice, kar je pomenilo subvencijo v višini 10 EUR za mesečno dijaško vozovnico.

K dodatnemu subvencioniranju dijaških vozovnic so v lanskem letu pristopile tudi občine Miren-Kostanjevica, Šempeter-Vrtojba in Kanal.

Ker je cena 25 EUR (na podlagi podatkov za preteklo šolsko leto) za nekatere dijake še vedno visoka, se kljub temu, da pristojno ministrstvo še ni objavilo novih podatkov, predlaga Občinskemu svetu, da tudi za šolsko leto 2016/2017 sprejme sklep o dodatnem subvencioniranju dijaške mesečne vozovnice v višini 40 %, kar bi pomenilo 10 EUR pri 1 mesečni vozovnici, če bi bile cene enake kot pretekli dve šolski leti. Dodatno subvencioniranje nakupa dijaških mesečnih vozovnic bi za dijake namreč pomenilo večjo dostopnost do prevoza do kraja izobraževanja, zaradi večanja drugih stroškov šolanja pa tudi pomoč družinam pri kritju stroškov šolanja dijakov.

Finančni podatki in informacije o dodatnem subvencioniranju dijaških vozovnic s strani Občine Renče-Vogrsko v letu 2016:

* v proračunu za leto 2016 je zagotovljenih skupaj 9.694,00 EUR (za Avrigo in Slovenske železnice - SŽ, ki imata podpisani pogodbi tudi s pristojnim Ministrstvom)
* poraba na dan 16. 8. 2016 znaša 3.339,00 EUR, torej je do konca leta 2016 na voljo 6.355,00 EUR
* Občina Renče-Vogrsko je za nakup mesečnih, polletnih in letnih vozovnic za september v preteklih dveh letih povprečno plačala Avrigu nekaj manj kot 4.000,00 EUR, SŽ pa nekaj manj kot 100 EUR. Brez polletnih in letnih vozovnic pa računi znašajo okoli 600 EUR mesečno.

V proračunu za leto 2016 je torej glede na navedene podatke rezerviranih dovolj sredstev.

Predlog sklepa:

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo in 88/15) je Občinski svet Občine Renče-Vogrsko na svoji \_\_\_. dopisni seji dne \_\_\_\_\_\_ sprejel

**S K L E P**

1.

Občina Renče-Vogrsko bo od 1. 9. 2016 do 30. 6. 2017 zagotavljala subvencioniranje nakupa dijaških mesečnih vozovnic v višini 40 % od zakonsko določene cene subvencionirane mesečne vozovnice, kupljene pri izvajalcih prevoza v javnem linijskem prevozu potnikov v cestnem prometu in železniškem prevozu, kateri imajo skladno z določili Zakona o spremembah in dopolnitvah zakona o prevozih v cestnem prometu sklenjeno pogodbo z ministrstvom, pristojnim za promet.

2.

Z izvajalci prevoza iz prve točke tega člena se sklene dogovor o načinu in obsegu zagotavljanja proračunskih sredstev za subvencioniranje dijaških mesečnih vozovnic.

3.

Ta sklep prične veljati takoj.

Številka:

Datum:

 Aleš Bucik

 Župan

Bukovica, 17. avgust 2016

**SVETNIKOM OBČINSKEGA SVETA OBČINE RENČE-VOGRSKO**

9. dopisna seja Občinskega sveta Občine Renče-Vogrsko

**G L A S O V N I C A**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, glasujem

1. **Z A**
2. **PROTI**

sprejem naslednjega **SKLEPA**:

*1.*

*Občina Renče-Vogrsko bo od 1. 9. 2016 do 30. 6. 2017 zagotavljala subvencioniranje nakupa dijaških mesečnih vozovnic v višini 40 % od zakonsko določene cene subvencionirane mesečne vozovnice, kupljene pri izvajalcih prevoza v javnem linijskem prevozu potnikov v cestnem prometu in železniškem prevozu, kateri imajo skladno z določili Zakona o spremembah in dopolnitvah zakona o prevozih v cestnem prometu sklenjeno pogodbo z ministrstvom, pristojnim za promet.*

*2.*

*Z izvajalci prevoza iz prve točke tega člena se sklene dogovor o načinu in obsegu zagotavljanja proračunskih sredstev za subvencioniranje dijaških mesečnih vozovnic.*

*3.*

*Ta sklep prične veljati takoj.*

Podpis svetnika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Glasuje se tako, da se obkroži črko pred besedo ZA ali PROTI.*

*Glasovnico pošljite po faksu na številko 05/338-45-10 ali po elektronski pošti na naslov* *info@rence-vogrsko.si* *ali po pošti ali osebno na naslov Občina Renče-Vogrsko, Bukovica 43, 5293 Volčja Draga najkasneje do* ***torka, 23. avgusta 2016, do 12. ure!***

***Glasuje se lahko tudi tako, da se odgovori na elektronsko pošto s katero je sklicana seja in posredovano gradivo in se v odgovoru jasno opredeli o sklepu. Odgovor je potrebno poslati najkasneje do torka, 23. avgusta 2016, do 12. ure!***